Staffan de Mistura

Staffan de Mistura (s. 25. tammikuuta 1947 Tukholma) on italialais-ruotsalainen diplomaatti, joka on tehnyt pitkän uran YK:ssa.

Elämä ja ura
Staffan de Misturan äiti oli ruotsalainen ja isä italialainen. Hänellä itsellään on molempien maiden kansalaisuus. De Mistura opiskeli valtio-oppia ja kehitystaloustiedettä Rooman yliopistossa.

Vuonna 1971 de Mistura aloitti uransa YK:ssa Maailman ruokaohjelman virkailijana Sudanissa. Hän on työskennellyt myös Somaliassa, Etiopiassa, Balkanilla ja Ruandassa. Vuosina 2001–2004 de Mistura toimi YK:n pääsihteerin edustajana Etelä-Libanonissa. Hän toimi YK:n lähettiläänä Irakissa 2007–2009 ja Afganistanissa 2010–2011. YK-tehtävien lisäksi de Mistura toimi Italian varaulkoministerinä Mario Montin hallituksessa. Vuonna 2013 hänet lähetettiin Intiaan neuvottelemaan kahden merirosvoiksi luullun intialaisen surmasta pidätetyn Italian merijalkaväen sotilaan pidätyksestä.

Vuonna 2014 YK:n pääsihteeri Ban Ki-moon valitsi de Misturan korvaamaan Lakhdar Brahimi YK:n lähettiläänä Syyrian sisällissodassa. Brahimista poiketen de Mistura edustaa ainoastaan YK:ta, kun taas Brahimi toimi Syyriassa YK:n ja Arabiliiton yhteisenä edustajana.

De Mistura on naimisissa ja hänellä on kaksi tytärtä.

Lähteet

Aiheesta muualla 

YK:n virkamiehet
Italialaiset diplomaatit
Ruotsalaiset diplomaatit
Vuonna 1947 syntyneet
Elävät henkilöt